Wextan de ke seba îşxalkarîya dewleta Tirkî ya serê Vakur û Rojakewtena Sûrîye ambargoyê serê Tirkîya yenê munaqeşekerdene, Bankaya Sermayegozerî ya Ewropa (EIB) gama verêne eşte. Rojnameyê Almanya  "Frankfurter Allgemeinen Zeitung" pare kerd ke banka nêzdîya temamîya kredî yê ke plan kerdibi ke bide Tirkîya, vindarnaye.
Ame vatene ke Bankaya Sermayegozerîye ya Ewropa do muracatanê kredî yê serranê peyênan  ê seba projeyanê Tirkîya zî cewabê redî bide. Banka tewr peyêne seba projeyêkê kanalîzasyonî yê Tirkîya, muracatê înan ê kredîyê  67 mîlyon euro tesdîq kerdibi.
